b'\n_START_ARTICLE_\nKr\xc5\xabva\n_START_SECTION_\n\xc4\xaeterpimas\n_START_PARAGRAPH_\nNor\xc4\x97dami \xc4\xafterpti element\xc4\x85 \xc4\xaf kr\xc5\xabv\xc4\x85, mes pridedame j\xc4\xaf \xc4\xaf \xc5\xbeemiausi\xc4\x85 kr\xc5\xabvos lyg\xc4\xaf ir sukei\xc4\x8diame vaik\xc4\x85 su t\xc4\x97vu, jei jie netenkina m\xc5\xabs\xc5\xb3 kr\xc5\xabvos s\xc4\x85lygos. Tokio algoritmo sud\xc4\x97tingumas yra O (log n)_NEWLINE_Pavyzd\xc5\xbeiui, m\xc5\xabs\xc5\xb3 kr\xc5\xabvoje gali b\xc5\xabti kr\xc5\xabvoje apibr\xc4\x97\xc5\xbeta savyb\xc4\x97, kad \xc5\xa1aknis yra didesn\xc4\x97 ar lygi vaikui._NEWLINE__NEWLINE_     11_NEWLINE_    /  \\_NEWLINE_   5    8_NEWLINE_  / \\  /_NEWLINE_ 3  4 X_NEWLINE_Mes norime \xc4\xafterpti 15 \xc4\xaf kr\xc5\xabv\xc4\x85. Sakykime, 15 bus X pozicijoje. \xc4\xaeterp\xc4\x99 palyginame 15 su t\xc4\x97vu \xe2\x80\x93 deja, jis neatitinka m\xc5\xabs\xc5\xb3 kr\xc5\xabvos savyb\xc4\x97s, tod\xc4\x97l sukei\xc4\x8diame j\xc4\xaf su t\xc4\x97vu:_NEWLINE__NEWLINE_     11_NEWLINE_    /  \\_NEWLINE_   5    15_NEWLINE_  / \\  /_NEWLINE_ 3  4 8_NEWLINE_Palyginame dar kart\xc4\x85 \xe2\x80\x93 medis vis dar netenkina m\xc5\xabs\xc5\xb3 s\xc4\x85lygos (11 < 15). Sukei\xc4\x8diame ir gauname:_NEWLINE__NEWLINE_     15_NEWLINE_    /  \\_NEWLINE_   5    11_NEWLINE_  / \\  /_NEWLINE_ 3  4 8_NEWLINE_\xc5\xa0itoks medis m\xc5\xabs\xc5\xb3 s\xc4\x85lyg\xc4\x85 tenkina.\n_START_SECTION_\nPa\xc5\xa1alinimas\n_START_PARAGRAPH_\nPa\xc5\xa1alindami, mes pakei\xc4\x8diame nereikaling\xc4\x85 element\xc4\x85, paskutiniu \xc5\xbeemiausio lygio lapu ir tikriname kr\xc5\xabvos teisingum\xc4\x85. Jei m\xc5\xabs\xc5\xb3 kr\xc5\xabva neatitinka reikalavimo, sukei\xc4\x8diame vir\xc5\xa1\xc5\xabn\xc4\x99 su vaiku, kol negausime mus tenkinan\xc4\x8dios kr\xc5\xabvos._NEWLINE_Pavyzd\xc5\xbeiui, m\xc5\xabs\xc5\xb3 kr\xc5\xabvoje gali b\xc5\xabti kr\xc5\xabvoje apibr\xc4\x97\xc5\xbeta savyb\xc4\x97, kad \xc5\xa1aknis yra didesn\xc4\x97 ar lygi vaikui._NEWLINE__NEWLINE_     11_NEWLINE_    /  \\_NEWLINE_   5    8_NEWLINE_  / \\  _NEWLINE_ 3  4 _NEWLINE_Pa\xc5\xa1aliname 11 ir pakei\xc4\x8diame 4_NEWLINE__NEWLINE_      4_NEWLINE_    /   \\_NEWLINE_   5     8_NEWLINE_  / _NEWLINE_ 3  _NEWLINE_Kaip matome, medis neatitinka reikalavim\xc5\xb3, tod\xc4\x97l pakei\xc4\x8diame 4 jo (labiausiai m\xc5\xabs\xc5\xb3 kr\xc5\xabvos savyb\xc4\x99 atitinkan\xc4\x8diu) vaiku_NEWLINE__NEWLINE_      8_NEWLINE_    /   \\_NEWLINE_   5     4_NEWLINE_  / _NEWLINE_ 3_NEWLINE_Toks medis tenkina m\xc5\xabs\xc5\xb3 reikalavimus._NEWLINE_Reikia pabr\xc4\x97\xc5\xbeti, kad kr\xc5\xabvos savyb\xc4\x97 yra labai susijusi su naudojama palyginimo operacija.\n_START_SECTION_\nRealizacija\n_START_PARAGRAPH_\nB\xc5\xabt\xc5\xb3 labai sunku realizuoti kr\xc5\xabv\xc4\x85 dvejetainiu med\xc5\xbeiu, nes, kaip mat\xc4\x97me, \xc4\xafterpimo ir pa\xc5\xa1alinimo operacijoms reikalinga \xc5\xbeinoti, koks yra paskutinis lapas._NEWLINE_Patogiau ir populiariau kr\xc5\xabv\xc4\x85 realizuoti masyvu, saugant elementus tokia tvarka: \xc5\xa1aknis yra pirmas elementas, toliau: kairysis \xc5\xa1aknies vaikas, de\xc5\xa1inysis \xc5\xa1aknies vaikas, kairiojo \xc5\xa1aknies vaiko kairysis vaikas\xe2\x80\xa6 Jei, pavyzd\xc5\xbeiui, vir\xc5\xa1\xc5\xabn\xc4\x97 turi tik kair\xc4\xafj\xc4\xaf vaik\xc4\x85, laukelis sekantis paskui t\xc4\x85 vaiko element\xc4\x85 paliekamas tu\xc5\xa1\xc4\x8dias. Taip realizuotoje kr\xc5\xabvoje labai lengvai galima surasti paskutin\xc4\xaf element\xc4\x85 bei \xc4\xafterpti nauj\xc4\x85.\n_START_SECTION_\nTaikymas\n_START_PARAGRAPH_\nB\xc5\xabdas, kuriuo duomenys yra organizuoti kr\xc5\xabvoje, leid\xc5\xbeia efektyviai realizuoti prioritet\xc5\xb3 eil\xc4\x97s operacijas. \xc5\xa0i duomen\xc5\xb3 strukt\xc5\xabra taip pat naudojama efektyviame kr\xc5\xabvos rikiavimo algoritme.'